Huis in Somogyhárságy - GeGe Makelaardij
Beleggingsobject te koop in Somogyhárságy
Woning ID: 32494
Prijs: € 19.995
Perceeloppervlakte: 3 676 m2 Vandag behoort aan olifante | Netwerk24
Vandag behoort aan olifante
Deur Jana Marx 12 Augustus 2017 08:17
Wêreldolifantdag fokus op die dalende olifantbevolking. Foto: The Independent
Wildlife Direct het bevind stropers jag elke 15 minute ’n olifant – dit is vier olifante per uur en 96 olifante per dag!
Hierdie statistieke is kommerwekkend omdat daar ongeveer net 350 000 olifante in die wêreld oor is.
In 2016 het Africa Geographic berig olifantgetalle het sedert 1900 met 97% van 12 miljoen tot 350 000 afgeneem.
Daarom is dit geen verrassing dat daar vanjaar op Wêreld-Olifantdag op die dalende olifantbevolking gefokus word nie.
Suid-Afrika, spesifiek die Krugerwildtuin, huisves van die olifante met die grootste tande. Hierdie reuse is ’n groot trekpleister vir buitelanders en ongelukkig ook vir stropers.
In New York sal daar Saterdag ’n ysstandbeeld van ’n olifant in die son gelos word as simbool van hoe vinnig die olifante se getalle afneem.
Dit vorm deel van die wêreldwye Don’t let them disappear-veldtog, wat deur Amarula-likeur in samewerking met Wildlife Direct begin is.
Elke donker wolk het wel ’n silwer randjie. Kaddu Sebunya, president van die Africa Wildlife Foundation, het hierdie week getwiet Uganda het ses keer meer olifante as wat hy 30 jaar gelede gehad het. Botswana het volgens Sebunya 131 626 olifante – die meeste in Afrika.
Meer oor: Olifante